**Učebné osnovy**

**Slovenský jazyk- 6. ročník ZŠ**

**Charakteristika predmetu**

Základom koncepcie vyučovania slovenského jazyka a literatúry sa stávajú komunikačné jazykové kompetencie: čítanie s porozumením, písanie a hovorenie, ktoré členia obsah učiva (obsahový štandard) a výkon (výkonový štandard) do relatívne uzavretých celkov. Do popredia sa dostávajú komunikačné spôsobilosti, pričom sa najväčší akcent kladie na vlastnú tvorbu jazykových prejavov, prácu s informáciami, čitateľskú gramotnosť, schopnosť argumentovať ap. Riešením úloh žiak sám prichádza na základe usmerňovaného zážitkového vyučovania na nové poznatky, ktoré vyučujúci systematizuje a zovšeobecňuje.

Didaktická koncepcia, o ktorú sa opiera predmet slovenský jazyk a literatúra stavia na podnecovaní

žiaka objavovať svet a získavať vedomosti, zručnosti a postoje osobným bádaním a tvorivosťou. Jednotlivé roviny jazyka sa na vyučovacích hodinách zaraďujú podľa potreby a obsahu učiva. Nadobudnuté znalosti a spôsobilosti sa preberajú a utvrdzujú v slohových útvaroch vymedzených v obsahovom vzdelávacom štandarde.

**Ciele predmetu**

Dobré zvládnutie jazykového učiva najmä komunikačných a kognitívnych kompetencií je východiskom kvalitnejších výsledkov celého školského systému a následnej schopnosti žiakov uplatniť sa na trhu práce.

Cieľom predmetu slovenský jazyk a literatúra je naučiť žiakov pochopiť umelecký a vecný text, reprodukovať ho porozumieť významu slov v týchto textoch, rozoznať sémantické vzťahy medzi slovami. Vo vlastných jazykových prejavoch vedieť zostaviť osnovu, vedieť štylizovať jednoduché vety a súvetia podľa časovej a logickej postupnosti, využívať bohatstvo lexiky a dodržiavať pravidlá a požiadavky ortografie, morfológie a syntaxe. V komunikačných situáciách vedieť zvoliť vhodný tón komunikácie, vedieť začať a ukončiť komunikáciu, vedieť sformulovať vlastný názor a obhájiť ho, pri komunikácii využívať mimojazykové prostriedky

V 6. ročníku ZŠ sa pokračuje v komunikačnom a zážitkovom vyučovaní. Veľká pozornosť sa venuje získavaniu komplexných kompetencií, napr. dotvárať schopnosť žiakov interpretovať rôzne druhy súvislých aj nesúvislých textov (spolupráca aj s inými vyučovacími predmetmi, ktoré budú rozvíjať ďalšie stratégie čítania s porozumením orientované na texty špecifické pre dané predmety). Veľký dôraz sa kladie na vlastnú produkciu ústnych aj písaných prejavov samotnými žiakmi.

**Obsah predmetu**

Jazyková časť predmetu sa zaoberá problematikou jazyka ako nástroja myslenia a komunikácie medzi ľuďmi. Jazyk je vnímaný ako potenciálny zdroj osobného a kultúrneho obohatenia človeka.

Analýza a interpretácia vlastných jazykových prejavov poskytne žiakom priestor na sebauvedomenie.

Komunikačná gramotnosť sa cieľavedome buduje a rozvíja vo všetkých vyučovacích predmetoch s ohľadom na ich špecifické potreby.

**Metódy, formy a prostriedky hodnotenia v predmete : Slovenský jazyk a literatúra**

Metodika hodnotenia a klasifikácie podľa metodického pokynu č.7/2009-R na hodnotenie žiakov základnej školy.

V slovenskom jazyku sa hodnotí ovládanie ortoepickej, ortografickej, pravopisnej, lexikálnej, morfologickej a čiastočne aj syntaktickej normy, ďalej úroveň poznatkov z jednotlivých jazykových rovín a pohotovosť pri práci s jazykovými príručkami, praktické využívanie získaných poznatkov o jazyku pri tvorbe vlastných textov a celková jazyková úroveň a kultivovanosť jazykového prejavu žiaka v jeho písomnej i ústnej podobe.

Klasifikácia literatúry má vychádzať z prioritného postavenia estetickej funkcie jej obsahu. Najvhodnejším spôsobom klasifikácie sa javí kombinované klasifikovanie:

- prostredníctvom známky sa klasifikuje úroveň zvládnutia problematiky žánru,

- slovne sa hodnotia čitateľské schopnosti a zručnosti, schopnosť interpretovania, hodnotové činitele i estetické vnímanie ( slovné hodnotenie je súčasťou klasifikovania známkou.)

**Začlenenie prierezových tém**

|  |  |
| --- | --- |
| **Prierezová téma** | **Vzdelávacie stratégie** |
| Environmentálna výchova – ENV | Vytvárať a sústavne posilňovať pocit zodpovednosti voči okolitému prostrediu, vzťah k zvieratám, k prírode, k estetickým hodnotám. |
| Osobnostný a sociálny rozvoj - OSR | Rozvíjať tvorivý prístup k vlastným činnostiam, otvorenosť k experimentovaniu. |
| Mediálna výchova – MDV | Učiť žiakov vnímať médiá kriticky a selektívne. |
| Multikultúrna výchova – MUV | Podporovať žiakov v poznávaní vlastnej kultúry a rozličných tradičných kultúr, učiť ich akceptovať kultúrne rozmanitosti ako spoločenskú realitu. |
| Regionálna výchova a tradičná ľudová kultúra – RLK | vytvárať u žiakov predpoklady na pestovanie a rozvíjanie citu ku krásam svojho regiónu, prírody, staviteľstva, ľudového umenia a spoznávanie kultúrneho dedičstva našich predkov. |
| Dopravná výchova - DOV | osvojiť si zásady bezpečného správania sa v cestnej premávke podľa všeobecne záväzných právnych predpisov, ako chodec, cyklista, cestujúci (spolujazdec), |
| Finančná gramotnosť - FIG | využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. |
| Výchova k manželstvu a rodičovstvu – VMR | vytvoriť optimálne medziľudské vzťahy s ľuďmi svojho a opačného pohlavia |
| Ochrana života a zdravia – OZO | pripraviť každého jedinca na život v prostredí, v ktorom sa nachádza |
| Tvorba projektu a prezentačné zručnosti - TBZ | prostredníctvom vlastnej organizácie práce naučili sa riadiť seba, tím, vypracovať si harmonogram svojich prác, získavať potrebné informácie, spracovať ich, vedeli si hľadať aj problémy, ktoré treba riešiť, správne ich pomenovať, utvoriť hypotézu, overiť ju a pod. |

**Medzipredmetové vzťahy – MPV –** skratky podľa Ústavu informácií a prognóz školstva

**Stratégia vyučovania**

|  |  |  |
| --- | --- | --- |
| **Názov tematického celku** | **Metódy**  **a postupy** | **Formy práce** |
| Jazyková komunikácia | Metódy ústneho a písomného slovného prejavu  ( komunikácia, dialóg, práca s učebnicou, so slovníkom, písomná práca, ap.).  Metódy rozvíjania myšlienkových operácií:   * reprodukcia, * aplikácia, * analýza, * syntéza, * indukcia, * zovšeobecnenie, * dedukcia.   Metódy prehlbovania vedomostí a zručností.  Metódy preverovania vedomostí a zručností:   * sebahodnotenie, * hodnotenie, * produkcia. | Poznávanie učiva podľa objektívnej logiky faktov.  Subjektívna logika poznania.  Diferencovanie učiva podľa logických operácií.  Skupinové, projektové, diferencované vyučovanie. |
| Komunikácia a sloh | Metódy ústneho a písomného slovného prejavu  ( komunikácia, dialóg, práca s učebnicou, so slovníkom, písomná práca, ap.).  Metódy rozvíjania myšlienkových operácií:   * reprodukcia, * aplikácia, * analýza, * syntéza, * indukcia, * zovšeobecnenie, * dedukcia.   Metódy prehlbovania vedomostí a zručností.  Metódy preverovania vedomostí a zručností:   * sebahodnotenie, * hodnotenie,   - produkcia. | Poznávanie učiva podľa objektívnej logiky faktov.  Subjektívna logika poznania.  Diferencovanie učiva podľa logických operácií.  Skupinové, projektové, diferencované vyučovanie, tvorivé aktivity. |
| Čítanie a literatúra | Metódy ústneho a písomného slovného prejavu  ( komunikácia, dialóg, práca s učebnicou, so slovníkom, písomná práca, ap.).  Metódy rozvíjania myšlienkových operácií:   * reprodukcia, * aplikácia, * analýza, * syntéza, * indukcia, * zovšeobecnenie, * dedukcia.   Metódy prehlbovania vedomostí a zručností.  Metódy preverovania vedomostí a zručností:  sebahodnotenie, hodnotenie, produkcia. | Skupinové, projektové, diferencované vyučovanie, návšteva divadelného predstavenia, besedy, tvorivé aktivity. |

**Učebná osnova predmetu – Slovenský jazyk - šiesty ročník**

|  |  |  |  |  |  |  |
| --- | --- | --- | --- | --- | --- | --- |
|  | **Ročník:**  **3 hodiny týždenne, spolu 99 vyučovacích hodín** | | | | | |
| **Názov tematického celku + počet hodín**  **Opakovanie učiva zo 6. ročníka 6h** | | | **MPV** | **Prierezové témy** | | **Výkonový štandard** | | | **Metódy hodnotenia** | **Prostriedky hodnotenia** |
| **Obsahový štandard**  Zvuková stránka jazyka  - prozodické vlastnosti reči  Pravopis  - vybrané slová, spodobovanie  Tvaroslovie  - rytmické krátenie  Skladba  - interpunkcia | | | HUV | OSR, OZO, | | * Systematizovať nadobudnuté vedomosti, nadviazať na ne * Správne vyslovovať a ústne realizovať text s uplatnením suprasegmentálnych javov * Rešpektovať jazykové pravidlá * Demonštrovať vedomosti na konkrétnych príkladoch * Nadobudnuté vedomosti zo zvukovej roviny jazyka využiť v konkrétnom ústnom prejave * Preukázať vedomosti písomnou formou | | | Ústne skúšanie  Písomné skúšanie | Ústna odpoveď  Písomná odpoveď  Test |
| **Názov tematického celku + počet hodín**  **Náuka o slove – Lexikálna rovina 9h** | | |  |  | |  | | |  |  |
| **Obsahový štandard**  Neutrálne slová a expresívne slová  Spisovné a nespisovné slová, slangové slová  Skratky  Tvorenie slov odvodzovaním  Tvorenie slov skladaním  Práca so slovníkom, internetom | | | DEJ  ETV  GEG  INF | OSR  OZO  RLK  MUV  MDV | | * Selektovať slová v slovnej zásobe * Obohatiť slovnú zásobu * Využívať bohatstvo lexiky * Správne používať slová v písomnom i ústnom prejave * Zosúladiť slovnú zásobu s cieľom komunikácie a využívať primerané štylistické zručnosti * Utvoriť nové slová odvodzovaním a skladaním * Vysvetliť tvorbu slov * Používať slovníky pri tvorbe textu a vyjadrovaní sa * Overiť si v jazykovedných príručkách vhodnosť a správnosť použitých slov * Samostatne získavať informácie z rozličných zdrojov * Písomne sa dorozumieť prostredníctvom IKT | | | Ústne skúšanie  Písomné skúšanie | Ústna odpoveď  Písomná odpoveď  Test  Tvorba textu |
| **Názov tematického celku + počet hodín**  **Tvaroslovie – Morfologická rovina jazyka 21h** | | |  |  | |  | | |  |  |
| **Obsahový štandard**  Podstatné mená  Vlastné podstatné mená  Privlastňovacie prídavné mená a ich vzory  Plnovýznamovosť a ohybnosť zámen  Osobné a privlastňovacie zámená  Využitie zámen v texte  Plnovýznamovosť, ohybnosť, skloňovanie čísloviek  Delenie čísloviek  Jednoduchý a zložený tvar slovies  Plnovýznamové a neplnovýznamové slovesá  Druhy prísloviek  Stupňovanie prísloviek  Vokalizácia predložiek  Citoslovcia | | |  | TBZ  OSR  RLK  MUV  MDV  FIG | | * Systematizovať poznatky o slovných druhoch, nadviazať na ne a aplikovať v písomnom i ústnom prejave * Zaradiť pomnožné podstatné mená do rodov * Určiť privlastňovacie prídavné mená a ich vzory * Využiť zámena pri tvorbe textu * Definovať a deliť číslovky, určiť jednotlivé druhy * Rozlíšiť jednotlivé gramatické kategórie slovies * Vysvetliť pojmy tvar slovies a vid slovies * Vyjadriť jednotlivé stupne prísloviek * Charakterizovať a rozdeliť jednotlivé neohybné slovné druhy * Požívať správne predložkové väzby * Ovládať vokalizáciu predložiek * Preukázať vedomosti písomnou i ústnou formou | | | Ústne skúšanie  Písomné skúšanie | Ústna odpoveď  Písomná odpoveď  Test |
| **Názov tematického celku + počet hodín**  **Skladba – Syntaktická rovina jazyka**  **13h** | | |  |  | |  | | |  |  |
| **Obsahový štandard**  Jednoduchá veta holá  Jednoduchá veta rozvitá  Základné vetné členy  Podmet  Prísudok  Vetný základ  Zhoda  Prisudzovací sklad  Jednočlenná veta  Dvojčlenná veta | | |  | **OSR**  **MUV**  **MDV**  **TBZ** | | * Nadviazať na poznatky zo syntaktickej roviny jazyka * Rozlíšiť jednoduchú vetu holú a rozvitú v konkrétnom texte * Určiť hlavné vetné členy vo vete * Určiť vety z hľadiska členitosti * Vysvetliť zhodu a prisudzovací sklad pri vetnom rozbore * Utvoriť vety s rôznou modalitou * Preukázať vedomosti písomnou formou | | | Ústne skúšanie  Písomné skúšanie | Ústna odpoveď  Písomná odpoveď  Test |
| **Názov tematického celku + počet hodín**  **Komunikácia a sloh**  **Komunikácia ako zdroj informácií**  **4h** | | |  |  | |  | | |  |  |
| **Obsahový štandard**  Diskusia  Protiargument  Rétorika | | | ETV | **OSR**  **MDV**  **MUV**  **ENV**  **DOV**  **RLK**  **VMR** | | * Vyhľadávať, zhromažďovať a spracovávať informácie a vedieť presvedčivým spôsobom argumentovať * Vo vlastných jazykových prejavoch dodržiavať pravidlá a požiadavky ortografie, morfológie a syntaxe * Definovať pojem rétorika * Vytvoriť vlastný rečový prejav * Sformulovať vlastný názor a pomocou argumentov ho obhájiť * Pomocou kontrolných otázok zistiť, či ostatní prejavu porozumeli * Kriticky zhodnotiť prehovor niekoho iného | | | Ústne skúšanie | Ústna odpoveď  Prejav |
| **Názov tematického celku + počet hodín**  **Písomný prejav 2h** | | |  |  | |  | | |  |  |
| **Obsahový štandard**  Projekt  Správa o riešení a výsledku projektu | | | INF | **TBZ**  **OSR**  **RLK**  **MDV**  **MUV** | | * Vybrať slová, vety a textové pasáže a použiť ich vo vlastnom prejave * Individuálne aj v tímoch prezentovať svoju prácu | | | Ústne skúšanie  Písomné skúšanie | Projekt  Prezentácia projektu |
| **Názov tematického celku + počet hodín**  **Rozprávanie príbehov a zážitkov**  **8h** | | |  |  | |  | | |  |  |
| **Obsahový štandard**  Rozprávací slohový postup a jeho hlavné znaky  Členenie jazykového prejavu na odseky  Rozprávanie s využitím priamej reči  Časová postupnosť | | |  | **OSR**  **MDV**  **ENV** | | * Organizovať text z hľadiska kompozície * Vytvoriť vlastný príbeh podľa osnovy * Zoradiť motívy a myšlienky podľa časovej postupnosti | | | Ústne skúšanie  Písomné skúšanie | Ústna odpoveď  Písomná odpoveď  Slohová práca |
| **Názov tematického celku + počet hodín**  **Opis 6h** | | |  |  | |  | | |  |  |
| **Obsahový štandard**  Statický opis  Dynamický opis  Charakteristika | | |  | **OSR**  **MDV**  **ENV**  **MUV** | | * Charakterizovať opisný slohový postup * Využiť poznatky o podstatných menách a prídavných menách pri tvorbe opisu a charakteristike | | | Ústne skúšanie  Písomné skúšanie | Ústna odpoveď  Písomná odpoveď  Slohová práca |
| **Názov tematického celku + počet hodín**  **Vlastné tvorivé písanie 2h** | | |  |  | |  | | |  |  |
| **Obsahový štandard**  Rozprávanie s prvkami opisu | | |  | SR  ENV  MUV  MDV | | * Odlíšiť opis od rozprávania * Prezentovať štylistické a pravopisné zručnosti v konkrétnom prejave * Rešpektovať jazykové pravidlá | | | Ústne skúšanie  Písomné skúšanie | Ústna odpoveď  Písomná odpoveď  Slohová práca |
| **Názov tematického celku + počet hodín**  **Subjektívna a objektívna komunikácia**  **5h** | | |  |  | |  | | |  |  |
| **Obsahový štandard**  Komunikačná situácia  Odosielateľ  Prijímateľ | | |  | **OSR**  **MDV**  **TBZ** | | * Nadviazať kontakt * Viesť kritický a konštruktívny dialóg * Využívať jazykovú pestrosť v komunikácii aplikovaním spisovných, nárečových a slangových prvkov s ohľadom na situáciu a komunikačných partnerov * Organizovať a rozvíjať svoje myšlienky v súlade s komunikačnou situáciou * Sformulovať tému adekvátnu komunikačnej situácii * Začať a ukončiť komunikáciu na určitú tému * Analyzovať kvalitu ústneho prejavu * Primerane reagovať v rozličných jazykových situáciách * Zvoliť vhodný spoločenský tón komunikácie v súlade s jej cieľom a prostredím * Uplatňovať plynulosť, tempo a zrozumiteľnosť prejavu * Využívať gestikuláciu a mimiku | | | Ústne skúšanie | Ústna odpoveď  Dialóg |
| **Názov tematického celku + počet hodín**  **Písomné práce 2 6h** | | |  |  | |  | | |  |  |
| **Obsahový štandard**  Zameranie (výber):   * rozprávanie s prvkami opisu * statický opis | | |  | **OSR**  **TBZ** | | * Nadobudnuté vedomosti aplikovať pri tvorbe konkrétneho textu * Revidovať a editovať koncept textu s cieľom zlepšiť štýl a opraviť gramatické chyby, pravopis a interpunkciu * Upraviť text po formálnej stránke * Vytvoriť a prečítať čistopis * Upraviť slohové práce štylisticky a pravopisne | | | Písomné skúšanie | Písomná odpoveď  Slohová práca |
| **Názov tematického celku + počet hodín**  **Diktáty, opakovanie 17h** | | |  |  | |  | | |  |  |
| **Obsahový štandard**  Kontrolné diktáty: 4   * pravopis vlastných podstatných mien * pravopis prídavných mien, vzor matkin, otcov * pravopis čísloviek * zhrnutie učiva 6. ročníka   Previerky:   * vstupná * polročná * koncoročná | | |  | **OSR** | | * syntetizovať získané poznatky * Preukázať nadobudnuté vedomosti písomnou formou * Kriticky sa ohodnotiť | | | Písomné skúšanie |  |
|  | **Ročník: 6. LITERATÚRA**  **2 hodiny týždenne, spolu 66 vyučovacích hodín** | | | | | | |
| **Názov tematického celku + počet hodín** | | **Téma**  **+ počet hodín** | | **Prierezo-vé témy**  **MPV** | **Obsahový štandard** | | | | **Výkonový štandard** | |
| 1. Opakovanie učiva z 5. ročníka   8 VH | |  | | OSR, RLK, ENV, MDV, MUV | * Ľudové piesne (pracovné, regrútské, trávnice, ľúbostné) * Ľudové a autorské rozprávky * Legendy * Povesti * Komiks * bábkové divadlo * rozhlasová hra * divadelná hra | | | | * Systematizovať nadobudnuté vedomosti, nadviazať na ne * Preukázať vedomosti písomnou i ústnou formou * Definovať literárne pojmy * Voľne reprodukovať literárne texty | |
| 1. Ľudová slovesnosť   5 VH | |  | |  |  | | | |  | |
|  | | Príslovia-1  Porekadlá1  Pranostiky-1  Hádanky-1  Anekdoty-1 | | **OSR**  **RLK**  **OZO**  **ENV** | Čitateľská gramotnosť  Rozlíšenie prísloví a porekadiel  Významová analýza krátkych prozaických textov | | | | - vedieť definovať literárne pojmy  vedieť odlíšiť príslovie od porekadla  - vedieť ako vznikli  - vedieť vytvoriť hádanku aj anekdotu | |
| 1. Poézia   8 VH | | **S.Chalupka – Turčín Poničan – 2**  **Milan Rúfus – Popoluškine šaty – 1**  **Ján Smrek – Oči -1**  **Damiel Hevier – Pieseň pre tvoje uši – 1**  **Ľuboš Zeman – V dolinách 1**  **Jana Kirschner – Pokoj v duši 1**  **Kamil Peteraj – Horehronie 1** | | **OSR**  **RLK**  **MUV**  **MDV** | Básne  Piesne  Balady  Rýmy (združený, obkročný, prerývaný, striedavý)  Metafora  Epiteton  Vonkajšia kompozícia  Rytmus  Autori: P.O.Hviezdoslav, Ľudmila Podjavorinská, Ján Botto, Ján Smrek, Samo Chalupka, Milan Rúfus, | | | | - vedieť rozlišovať druhy rýmov, vedieť ich pomenovať a zapísať schému  - vedieť určiť tému aj hlavnú myšlienku básne  - vedieť vyhľadať v básni umelecké jazykové prostriedky (metaforu, epiteton, personifikáciu, zdrobneninu)  - vedieť definovať detskú populárnu pieseň  - poznať tvorbu textárov (Ľ. Zeman, K. Peteraj, D. Hevier, J. Kirschner)  - vedieť čo je to evergreen  - vedieť, čo tvorí vonkajšiu kompozíciu  - poznať hlavné znaky balady  - vedieť odlíšiť sociálnu a klasickú baladu  - Poznať základné biografické údaje o spisovateľoch  - vedieť odlíšiť baladu od rozprávky  - vedieť určiť, čo je rytmus básne  - vedieť definovať slabičný veršový systém | |
| 1. Rozprávanie vo veršoch i v próze   8 VH | | Ezop – o vtákoch, zvieratách a netopierovi  Ezop – O vrane a krčahu s vodou  Ezop – O nenásytnej líške  Jonáš Záborský – Tulipán a fialka, Netopieri  Daniel Naborowski – Líška a lasica  I.A.Krylov – Vrana a líška  Peter Petiška – Havran a líška | | **OSR**  **MUV**  **TBZ**  **ENV**  **OZO** | Bájka a jej charakteristika  Alegória, Inotaj, Satira, Humor  Mravné ponaučenie  Analýza významu bájok v minulosti a dnes | | | | - vedieť vysvetliť pojem bájka, sformulovať ponaučenie, poznať a použiť pojmy alegória, satira, humor, poznať základné biografické údaje zo života autorov,  - vedieť sformulovať mravné ponaučenie  - vedieť pracovať podľa pokynov s textom  - vedieť vyhľadať v texte umelecké jazykové prostriedky a vysvetliť ich | |
| 1. Báje   9 VH | | **Kozmické vajce**  **Deti boha slnka**  **Zrodenie sveta**  **Daidalos a Ikaros**  **Tatranská Kikimora**  **Zdenka Laciková – Zakliata Kráľova hoľa**  **Anton Mater – Tatranské plesá**  **J.C.Hronský – Prečo je Váh divá rieka** | | **NBI**  **OBN**  **DEJ**  **ETV**  **RLK**  **OSR**  **ENV**  **VMR** | Báj, najstarší útvar  Bájoslovie, mytológia  Úvod, zápletka, vyvrcholenie, obrat, rozuzlenie  Hlavné a vedľajšie postavy  Záporné a kladné postavy  Literárna postava, hlavná a vedľajšia  Biografické údaje o autoroch | | | | - vedieť získať informácie z rôznych zdrojov o pojme báj, vedieť rozlíšiť pojmy boh a hrdina  - poznať niektorých bohov z gréckej mytológie  - vedieť vyhľadať hlavné a vedľajšie postavy  - vedieť rozlíšiť kladné a záporné postavy  - vysvetliť pojmy monológ, dialóg  - vedieť identifikovať umelecké jazykové prostriedky | |
| 1. Zo života detí   6 VH | | Mark Twain – Princ a bedár  Martin Rázus – Maroško  Jaroslav Rezník – Oči plné oblohy  Katarína Gillerová – Môj mladší brat a ja  Marta Hlušíková – Bojujeme u riaditeľa | | **OBN**  **DEJ**  **HUV**  **VYV**  **VMR**  **OSR**  **OZO**  **RLK** | Rozprávač  Rozprávanie ja-forma, on-forma  Vnútorná kompozícia literárneho diela (úvod, zápletka, vyvrcholenie, obrat, rozuzlenie)  Poviedka  Slangové slová  Umelecké prostriedky v próze | | | | - vedieť rozprávať o literárnom texte so zameraním na dej, na postavy, rozprávača, ja a on formu rozprávania  - vedieť charakterizovať hlavné a vedľajšie postavy  - vedieť určiť časti kompozície textu  - poznať bibliografické údaje o spisovateľoch  - vedieť pracovať s textom  - vedieť sformulovať hlavnú myšlienku  - vedieť transformovať rozprávanie z ja-formy na on-formu a naopak | |
| 1. Dobrodružná literatúra   3 VH | | Rudo Moric – Prefíkané vrany  James Oliver Curwood – Kočovníci severu  Dick King-Smith – Ja a moja príšera | | **HUV**  **DEJ**  **OBN**  **ENV**  **OZO** | Pojem a znaky dobrodružná literatúra | | | | - vedieť vysvetliť pojem dobrodružná literatúra  - vedieť identifikovať rozprávača | |
| 1. Detektívna literatúra   5 VH | | Jela Mlčochová – Adrianin prvý prípad  Erich Kästner – Emil a detektívi  Robert Arthur – Peter a Bob v nebezpečenstve | | **OSR**  **DEJ**  **OBN**  **HUV**  **OSR**  **DOV** | Pojem detektívna literatúra  Detektív  Riešenie záhady  Motív  Dejovosť | | | | - poznať základné biografické údaje autorov | |
| 1. Dramatické umenie   4 VH | | Rozhlasová hra  Princezná so zlatou hviezdou na čele | | **OSR**  **OBN**  **ETV**  **OSR** | Definícia pojmu rozhlasová hra  Monológ  Dialóg  Dej – nositeľ dramatického napätia v divadelnej hre | | | | - vedieť charakterizovať rozhlasovú hru  - vedieť aplikovať dramatizované čítanie, vedieť identifikovať v texte umelecké prostriedky a vysvetliť ich  - rozlišovať dramatický a prozaický text  - vedieť odlíšiť pojmy monológ a dialóg | |
| 1. Systematizácia poznatkov   10 VH | | ˇˇCo sme sa už naučili, čo už vieme  Zberatelia ľudovej tvorby, autori balád povestí a poviedok, autori rozhlasových rozprávok, dobrodružnej literatúry, literatúry pre deti a mládež | | **OSR**  **ETV MUV**  **VYV**  **TBZ**  **RLK**  **MDV**  **MUV** | Ezop: Bájky  Ľubomír Feldek: Perinbaba – bábková hra  Peter Glocko: výber z tvorby pre deti  Daniel Hevier: Heviho Diktátor  Joanne Rowlingová: Harry Potter (výber z diela)  Július Satinský: Rozprávky uja klobásu  Rudolf Sloboda: Hraničný kameň  Dušan Tarageľ: Rogel Krowiak (komiks)  Jonáš Záborský: Bájky | | | | * Demonštrovať vedomosti na konkrétnych príkladoch * Systematizovať nadobudnuté vedomosti, nadviazať na ne * Prejaviť záujem o knihy, orientovať sa v knihách | |

Učebné zdroje

|  |  |  |  |  |
| --- | --- | --- | --- | --- |
| **Názov tematického celku** | **Odborná literatúra** | **Didaktická technika** | **Materiálne učebné**  **prostriedky** | **Ďalšie zdroje** |
| Jazyková komunikácia | Krajčovičová, J. a kol.: Slovenský jazyk 6, učebnica, SPN, Bratislava 2009. ISBN 978-80-10-01800-0  Krajčovičová, J. a kol.: Slovenský jazyk 6, Zbierka úloh a cvičení. Orbis pictus Istropolitana, Bratislava 2.  Kačala, J. a kol.: Krátky slovník slovenského jazyka. Veda, Bratislava 1997. ISBN 80-224-0464-0.  Mistrík, J.: Gramatika slovenčiny. SPN, Bratislava 2003. ISBN 80-10-00000-0.  Ondrejovič, S. a kol.: Pravidlá slovenského pravopisu. VEDA, vydavateľstvo SAV, Bratislava 2000. ISBN 80-224-0655-4. | CD prehrávač, rádio, TV, CD, DVD nahrávky, interaktívna tabuľa I | slovníky: frazeologický, pravopisný, synonymický  [www.infovek.sk](http://www.infovek.sk)  [www.komensky.sk](http://www.komensky.sk)  [www.slex.sk](http://www.slex.sk)  <http://slovnik.juls.savba.sk>  knižnica | Kolektív autorov: Na stope slovám. Praktická príručka tvorivého písania pre učiteľov slovenského jazyka a literatúry. ŠPÚ, Bratislava 2007. ISBN 978-80-89225-35-4. |
| Komunikácia a sloh | Krajčovičová, J. a kol.: Slovenský jazyk 6, učebnica, Orbis Pictus Istropolitana, Bratislava 2009. ISBN 978-80-10-01800-0  Krajčovičová, J. a kol.: Slovenský jazyk 6, Zbierka úloh a cvičení. Orbis pictus Istropolitana, Bratislava 2.  Kačala, J. a kol.: Krátky slovník slovenského jazyka. Veda, Bratislava 1997. ISBN 80-224-0464-0.  Mistrík, J.: Gramatika slovenčiny. SPN, Bratislava 2003. ISBN 80-10-00000-0.  Ondrejovič, S. a kol.: Pravidlá slovenského pravopisu. VEDA, vydavateľstvo SAV, Bratislava 2000. ISBN 80-224-0655-4. | CD prehrávač, rádio, TV, CD, DVD nahrávky, interaktívna tabuľa | slovníky: frazeologický, pravopisný, synonymický  [www.infovek.sk](http://www.infovek.sk)  [www.komensky.sk](http://www.komensky.sk)  [www.slex.sk](http://www.slex.sk)  <http://slovnik.juls.savba.sk>  knižnica | Kolektív autorov: Na stope slovám. Praktická príručka tvorivého písania pre učiteľov slovenského jazyka a literatúry. ŠPÚ, Bratislava 2007. ISBN 978-80-89225-35-4. |
| Čítanie a literatúra | Petríková, D. a kol.: Literárna výchova pre 6. ročník základných škôl, Poľana 1999, ISBN 80-968002-6-4 | CD prehrávač, rádio, TV, CD, DVD nahrávky, interaktívna tabuľa | [www.infovek.sk](http://www.infovek.sk)  [www.komensky.sk](http://www.komensky.sk)  knižnica | Kolektív autorov: Na stope slovám. Praktická príručka tvorivého písania pre učiteľov slovenského jazyka a literatúry. ŠPÚ, Bratislava 2007. ISBN 978-80-89225-35-4. |